Carta de l’Arquebisbe Omella sobre la Jornada “24 hores per al Senyor” - Arzobispado de Barcelona\nCarta de l’Arquebisbe Omella sobre la Jornada “24 hores per al Senyor”\nAls preveres i diaques de l’arxidiòcesi\nEstem vivint com un regal especial l’Any Jubilar de la Misericòrdia. És un temps en el qual se’ns recorda que Déu “està interessat en cadascun de nosaltres, ens coneix pel nostre nom, ens cuida i ens busca quan l’abandonem”. A aquest Déu Pare li resulta impossible romandre “indiferent al que ens succeeix”.\nEl Sant Pare, el Papa Francesc ens posa moltes vegades davant la globalització de la “indiferència vers l’altre i vers Déu”. Indiferència que és “una temptació real per als cristians”. L’Església “no ha de quedar-se replegada en si mateixa, sinó que és enviada a tots els homes”. “Quant desitjo –diu el Papa– que els llocs en el quals es manifesta l’Església, en particular les nostres parròquies i comunitats, arribin a ser illes de misericòrdia en el mar de la indiferència”. Girar-se envers Déu és girar-se envers el germà.\nEl Papa reconeix que, davant la injustícia, tant de dolor, tanta violència, podem sentir-nos desbordats i incapacitats “per intervenir”. “Què podem fer, es pregunta, per no deixar-nos absorbir per aquesta espiral d’horror i de violència?”.\nEll ens anima a renovar-nos des de l’escolta de la Paraula de Déu: “Si un membre sofreix, tots sofreixen amb ell” (1Co 12-26); “On és el teu germà?” (Gn 4,9); “Enfortiu els cors” (Jm 5,8) I ens exhorta a respondre al clima d’injustícia amb tres iniciatives: pregar, activar la caritat i convertir-nos de cor -“Fés el nostre cor semblant al teu”-.\nEl Sant Pare ens manifesta el seu desig que se celebri a tota l’Església, el 4 i 5 de març, la Jornada “24 hores per al Senyor”, iniciativa del Consell Pontifici per a la Promoció de la Nova Evangelització. Com que aquesta carta arriba una mica tard i no s’ha pogut anunciar amb temps els feligresos, podeu dur a terme l’esmentada iniciativa durant un altre cap de setmana.\nUs convido a secundar aquesta iniciativa, signe d’autèntic itinerari de renovació quaresmal i us animo a tots a sumar-nos a aquest acte, de manera que les parròquies de l’arxidiòcesi, en la mesura de les seves possibilitats, romanguin obertes els propers dies 4 i 5 de març, i facilitin la pregària i l’adoració al Santíssim, l’almoina i l’actitud caritativa i la conversió i Reconciliació Penitencial, si no pot ser durant tot el dia, unes hores abans de l’Eucaristia o quan us vingui millor a tots.\nQue la presència maternal de Maria ens porti a tots a una veritable conversió.


Una nau de Mas Garriga acollirà el nou centre de culte islàmic de Sant Hilari - Diari de Girona\nUna nau de Mas Garriga acollirà el nou centre de culte islàmic de Sant Hilari\nEstà previst que el complex industrial d'uns 300 metres quadrats pugui funcionar com oratori a finals d'any\nroser albertí | sant hilari sacalm 20.07.2016 | 14:02\nARXIU · Polèmica veïnal a Sant Hilari Sacalm per una mesquita\nLa comunitat islàmica de Sant Hilari Sacalm podria tenir el seu nou centre de culte a finals d'any, després que finalment hagi trobat una nau al polígon industrial de Mas Garriga. Es tracta d'un complex industrial d'uns 300 metres quadrats ubicat a uns deu minuts de distància del centre de la localitat selvatana. «Buscàvem un espai amb bons accessos i que no generes discrepàncies veïnals» va explicar l'alcalde, Joan Ramon Veciana (PIG) qui va afegir que un «situació que era molt complicada, s'està resolent de manera satisfactòria».\nPer tal que aquest nou centre de culte sigui possible, l'equip de govern aprovarà en el pròxim ple del 28 de juliol, la modificació del Pla General d'Ordenació Urbana (POUM) per poder fer un ús religiós d'aquella zona industrial en concret, i no de tots els polígons com s'havia plantejat a principis d'any. Un cop fet aquest pas, necessitaran el vistiplau de la Comissió d'Urbanisme de la Generalitat i la tramitació de la llicència d'activitats. «Calculem que tot plegat podria estar enllestit a finals d'any» va avançar el batlle.\nLa possible creació d'una «mesquita» a la vila va generar a principis d'any, una forta polèmica entre els veïns –sobretot els del carrer Sant Jordi– on la comunitat islàmica estava mirant una nau per ubicar-hi un nou oratori, ja que el garatge on es reuneixen actualment al carrer Piscina, els ha quedat petit. Un conflicte que segons va remarcar Veciana va tenir «intencionalitat política per part de CiU». De moment, per tal d'explicar als veïns del carrer Sant Jordi aquesta nova ubicació del centre de culte islàmic, l'Ajuntament ha convocat una reunió informativa a les vuit del vespre. «Ens vam comprometre a tenir-los ben informats» va destacar l'alcalde hilarienc.


Comienzan las tertulias de educación y habilidades parentales en Borriana\nBorriana comença les seues tertúlies 'Els dilluns de l'ADI' sobre educació i habilitats parentals\nEl cicle es desenvoluparà els pròxims dilluns dies 11, 18 i 25 de novembre\nDilluns que ve 11 de novembre comença el cicle de tertúlies sobre educació ‘Els dilluns de l’ADI’, organitzat pel servei municipal d’Atenció al Desenvolupament Infantil (ADI) a Borriana, dirigides a pares i mares de xiquets i xiquetes de 0 a 6 anys i en les quals, es reflexiona sobre la importància d’adquirir estratègies que puguen ajudar a millorar la comunicació intrafamiliar i el desenvolupament infantil.\nAmb el títol ‘Construint i aprenent en família: promoció d’habilitats parentals’ en les tertúlies també es proporcionaran recursos i tècniques que ajudaran a millorar les habilitats parentals. El cicle es desenvoluparà els pròxims dilluns dies 11, 18 i 25 de novembre.\nL’Ajuntament convida a totes les persones que tinguen relació amb criatures de 0 a 6 anys a participar en aquestes tertúlies que són, un bon mètode pedagògic per a reflexionar conjuntament sobre diferents temes educatius que poden ajudar els pares i mares a interactuar amb els seus xiquets i xiquetes de la forma més beneficiosa per al seu desenvolupament.\nL’ADI és un servei municipal d’atenció primària format per una psicòloga i una pedagoga i especialitzat en l’atenció i suport a l’educació en la primera infància, entre els 0 i els 3 anys, amb la finalitat que puguen beneficiar-se de les seues prestacions.\nAixí mateix, organitza nombroses activitats de caràcter preventiu-educatives, dirigides tant als pares com als educadors, tals com tertúlies, tallers o activitats de formació. Les persones interessades poden inscriure’s en el servei municipal ADI en el telèfon 964033208 de 9 a 14 hores de dilluns a divendres.


Locazione turistica L'Anticiana Monsagrati Itàlia - Ofertes d'hotels amb els MILLORS DESCOMPTES EN LÍNIA\n-, Monsagrati, Monsagrati, Itàlia, 55068 - Veure al mapa\nMés informació sobre Locazione turistica L'Anticiana\nConvenientment situat a Monsagrati, L'Anticiana és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nL'Anticiana també ofereix moltes instal.lacions per enriquir la seva estada a Monsagrati. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara rentadora per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Sigui quina sigui la seva raó per visitar Monsagrati, el L'Anticiana és el lloc perfecte per una estimulant i emocionant escapada.\nCal que informeu el Locazione Turistica L'Anticiana de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Rosalía s'endú 3 Grammys Llatins en una gala virtual en què fracassa el reggaeton\nEl compositor Joan Magrané i la cantant Aitana, nominats que no han aconseguit premi\nRedacció 20/11/2020 - 09.45 Actualitzat 20/11/2020 - 15.04\nRosalía en el videoclip "TKN", premiat als Grammy Llatins 2020\nAquest dijous s'han lliurat els 21 Premis Grammy Llatins en una cerimònia virtual sense públic que ha connectat amb ciutats d'arreu del món hispà i portuguès.\nLa cantant catalana Rosalía s'ha endut tres dels quatre premis als quals optava, un any després de consagrar-se internacionalment en aquesta mateixa gala.\nConcretament, s'ha endut els premis de millor cançó urbana i millor interpretació urbana per "Yo por ti, tú por mí", amb la col·laboració d'Ozuna.\nTambé el del millor vídeo musical en versió curta per "TKN", amb el cantant de rap Travis Scott.\nHo ha celebrat amb un vídeo també curt gravat al cotxe i penjat a les xarxes socials:\n R O S A L Í A (@rosalia) November 19, 2020\nLa quarta nominació, per la cançó "Dolerme", gravada ja en ple confinament, no s'ha convertit en el guardó al qual aspirava, el de millor cançó de pop/rock, que ha estat per a Fito Páez per "La canción de las bestias".\nL'any passat Rosalía es va endur 5 premis per "El mal querer", entre els quals el més important, el de millor àlbum de l'any.\n"Dues peces per a piano"\nUn altre músic català, Joan Magrané, aspirava a endur-se un Grammy Llatí aquest any, el de millor composició de música clàssica contemporània.\nMagrané l'havien nominat per "Dues peces per a piano", inspirades en un adagio de Schubert, i encarregades per la pianista Noelia Rodiles per a l'àlbum "The Butterfly Effect".\nAquest premi finalment ha estat per a Carlos Fernando López i José Valentino per "Sacre". Malgrat no aconseguir-lo, Magrané ha valorat positivament l'experiència:\nCreieu-me que el millor premi formar part d'aquest projecte bellíssim de @NoeliaRodiles que és #TheButterflyEffect. Aprofiteu l'embranzida que ens ha donat la nominació per tenir-lo, el trobareu a @eudorarecords: https://t.co/feUckBUSl5\n Joan Magrané Figuera (@JoanMagrane) November 19, 2020\nAitana i el seu "Spoiler"\nTambé una altra cantant catalana aspirava a un Grammy Llatí. Aitana estava nominada en la categoria de millor àlbum vocal pop per "Spoiler", però no l'hi han donat.\nL'any passat Aitana ja va estar nominada, llavors com a millor artista, i va pujar a l'escenari, inexistent aquest any, per cantar un tema d'Alejandro Sanz.\nUn altre aspirant establert a Barcelona, el productor canari El Guincho, que ha treballat amb Rosalía, estava nominat a la categoria de millor productor de l'any, però tampoc ha guanyat.\n"Un canto por México", millor àlbum\nS'han donat un total de 54 premis, i els tres més importants han estat per a la mexicana Natalia Lafourcade, l'espanyol Alejandro Sanz i el porto-riqueny Residente.\n¡Muchas Felicidades a Natalia @Lafourcade! Por sus 3 @LatinGRAMMYs recibidos hoy por mejor #ÁlbumDelAño, #CanciónRegionalMexicana y #CanciónAlternativa.#LatinGrammy #NataliaLafourcade #UnCantoPorMéxico #MiReligión #EnCantos pic.twitter.com/bjNrZQHOO7\n Natalia Lafourcade Fan Club (@LafourcadeClub) November 20, 2020\nLafourcade ha guanyat tres Grammy Llatins, entre ells el premi al millor àlbum de l'any per "Un canto por México. Vol. 1", que inclou versions de temes tradicionals com "Cucurrucucú paloma" o "Veracruz", a més de cançons pròpies.\nEl de millor gravació de l'any se l'ha endut Sanz per "Contigo", una versió d'un tema de Joaquín Sabina.\n Alejandro Sanz (@AlejandroSanz) November 20, 2020\nLa millor cançó, per a Residente\nPer la seva banda, per a Residente ha estat el premi a la millor cançó de l'any per "René", un tema de rap llarg, de més de 7 minuts, amb contingut autobiogràfic i de crítica política.\nA diferència de Lafourcade i de Sanz, Residente sí que ha parlat a la gala després de rebre el premi, amb un "missatge" des de casa seva en què ha demanat als seus col·legues que no estiguin pendents de les xarxes socials i dels algoritmes d'internet:\n The Latin Recording Academy / Latin GRAMMYs (@LatinGRAMMYs) November 20, 2020\nEl reggaeton fracassa\nMalgrat que hi havia molts intèrprets de reggaeton nominats, més que mai, pràcticament cap ha aconseguit premi.\nPer exemple, el colombià J Balvin, que havia aconseguit 13 nominacions, un rècord absolut en aquests premis, finalment només s'ha endut un premi, el de millor àlbum de música urbana per "Colores".


chep: Peatge de les fonts Gratuit\ndimecres, de setembre 27, 2006 Escrit per Josep Julià a les 10:13\nCHep tio listo, clar que hi ha descomptes desde fa molt temps. Perque tots els que viuen a St Cugat i treballen a Terrassa o al reves ho tenen gratis. Pero per aixo has de obrir un compte corrent a Terrassa amb un diposit minim crec de 30 euros. Tens que tindre el Teletac i sortirte per la de St Cugat per que et tregui el import que has pagat al peatge, pero el problema es que hihan unas cuas horribles a la entrada de St Cugat i el temps que perds en entrar i sortir pq et descompti l euro es lo mateix que nar per Les Fonts i estalviarto.\nSr. Novato, aixó ja ho sabia!! si hagues estat aixó no ho hagués posat.\nSi vols fer el favor mira l'actualització de la noticia i si no t'ho creus vas a la font de la noticia....\nHe dit, que m'informaria i ho he fet\nDe totes formes lunic que fan es ampliar la oferta dels ciutadans de terrassa i st cugat a tots, de forma que també tindrem que entrar i sortir per la sortida de st cugat o la de ubi, per lo que els dias d´hora punta será un caos. Pero está clar que és millor aixó que no res. Chepi!!!! Per cert chepi, quin govern ha fet aixo??\nUn govern,com tots, que abans de les eleccions fa de tot per guanyar vots


El salt de la mitjana a la ‘burguer’ vegetal explicat per un carnisser de Barcelona\nJosé Antonio Morales regenta, des del mercat del Ninot, diverses parades on ven des de peces de vaca madurada fins a 17 tipus de croquetes i hamburgueses per a vegans\n«Cada vegada es menja menys carn, però de més qualitat», afirma aquest comerciant que ha sabut adaptar-se als nous hàbits de nutrició després de 40 anys a l’ofici\n22 de d’octubre del 2021. 13:34\nSón les 10 del matí al mercat del Ninot i la pantalla instal·lada arran de la Covid-19 indica que el nivell d’ocupació és baix. Aprofitant que hi ha poca clientela, José Antonio Morales agafa una peça de 24 quilos de vaca madurada d’Astúries i enfonsa el dit a la carn: «És com mantega», explica amb un orgull no apte per a vegetarians. Parla amb tanta passió que ningú diria que s’ha llevat a dos quarts de quatre de la matinada. La trajectòria de 40 anys d’aquest carnisser i la seva gran capacitat d’adaptació als nous temps reflecteix la història dels canvis en els hàbits nutricionals dels catalans.\nNascut a Granada al si d’una família dedicada a la venda als mercats, va arribar a Barcelona amb 15 anys i va anar directament a treballar a una parada del barri del Carmel. Era la dècada dels 80 i aviat els Morales van anar estenent les seves carnisseries i xarcuteries fins i tot fora de les fronteres de la capital. Amb els seus germans van arribar a tenir 13 parades i botigues a Barcelona, Manresa, Sitges, Castelldefels... Venien carn, pollastre i congelats. El negoci anava vent en popa.\nEl ‘boom’ de la carn\nEren els anys del ‘boom’ de la carn. La mitjana i la carn vermella en general eren símptoma de progrés i riquesa en una Espanya on el dèficit nutricional de la postguerra havia fet estralls. Entre 1960 i 2000, el consum de carn per càpita es va multiplicar per cinc, cosa que va comportar també un augment de les malalties associades al consum excessiu de proteïna i greix animal.\n«És clar que menjar carn cada dia no és aconsellable i acabaràs patint gota i altres malalties –admet el Jose–. Però menjar de tant en tant un bon filet d’un animal que hagi menjat pastura... això és una altra cosa».\nEls germans Morales van acabar separant-se i el Jose es va instal·lar pel seu compte a partir de 1995. Una dècada després, a més d’estar al capdavant del negoci, també van quedar al seu càrrec tres filles, a les quals mantenia econòmicament gràcies a la carnisseria. Però aviat es va adonar que el mercat s’havia diversificat. Els clients ja no deien «posi’m el de sempre», sinó que buscaven un altre tipus de productes adequats als diferents gustos personals.\nHamburgueses amb fruites\n«Mantenir el negoci porta molta feina. Hi ha molta competència, però innovar té els seus avantatges, perquè àmplies el comerç. Jo vaig inventar les hamburgueses amb fruites: síndria, maduixa, poma... I després hi vam afegir fruites seques, cigrons, carbassa, espinacs...».\nUna de les seves filles va començar a treballar amb ell i un bon dia li va deixar anar: «He descobert que soc vegetariana. ¡Odio la carn!». El pare la va renyar: «¡Calla, que nosaltres vivim d’això!». Ara ella és una xef vegetariana a l’illa de Guadalupe.\nLa confessió de la seva filla no el va agafar per sorpresa. Les noves generacions, i en especial les dones joves, tenen una altra sensibilitat. «La meva neta és celíaca. ¿Aquest xoriço és sense gluten?», pregunta una clienta. Efectivament, és xoriço sense gluten. Al costat de l’entrecot gallec, la mitjana del País Basc, la vaca madurada d’Astúries, la vaca Angus, la cua de toro, el morcillo, la tapa plana, la culata, el xurrasco, el secret ibèric i els pollastres, aquesta parada del Ninot també ofereix fins a 17 varietats de croquetes casolanes, moltes per a vegetarians, i hamburgueses vegetals.\nLa moda del porc ibèric\n«Ara hi ha més vegetarians, però la gent continua buscant una bona carn o un bon pollastre. Es menja menys carn, però de més qualitat –assegura aquest comerciant–. El porc blanc gairebé no té venda i ha baixat molt el xoriço, la llonganissa i la sobrassada, perquè el client no vol abusar dels greixos. Ara s’han posat de moda les peces de porc ibèric i cada vegada hi ha més joves que venen el cap de setmana al mercat buscant carn de qualitat».\nActualment té dues parades al Ninot i també als mercats de Sant Antoni, Provençals i el Guinardó. Cada dia es lleva a dos quarts de quatre de la matinada i fins a les nou de la nit està al peu del canó. «Per fer això, o t’agrada la teva feina o no ho fas», diu. I a fe que li agrada, perquè la clientela hi acudeix no només pel producte, sinó també pel seu tracte amigable i familiar.


Es desencalla el projecte de la nova depuradora d'Alcover\nEl primer pas ha estat treure a concurs la licitació de la redacció del projecte. Aquest és un dels equipaments més esperats i reclamats per l'Ajuntament d'Alcover a l'ACA\ndimecres, 19 de juny 2019 - 09:06h\nAquests són els terrenys de la depuradora d'Alcover. | Cedida\nL'Agència Catalana de l'Aigua (ACA) ha iniciat ja els tràmits per la construcció de la nova depuradora per Alcover. El primer pas ha estat treure a concurs la licitació de la redacció del projecte, tot just fa una setmana, concretament el passat dia 11 de juny.\nEs tracta d'un dels equipaments més esperats i reclamats per l'Ajuntament d'Alcover a l'ACA, que ve de 20 anys enrere, en una inversió que ja es contemplava en el Pla de Conques Fluvials de Catalunya de l'any 1999.\nL'existència d'una nova depuradora permetrà una millora del procés de les aigües residuals, reduirà l'impacte de l'entorn a la llera del riu Glorieta, incrementarà la capacitat de tractament de la planta i repercutirà en una millora la biodiversitat de la fauna i flora, igual com el desmantellament de l'actual depuradora.\nLes empreses interessades poden presentar les seves ofertes fins al dia 28 de juny de 2019 i l’obertura de l’últim sobre de la licitació serà el dia 8 de juliol de 2019. A partir d’aquesta data es farà el procediment d’adjudicació i formalització del contracte.\nVila-rodona posa en marxa el projecte de la nova depuradora\nUn cas semblant el trobem en un altre municipi de l'Alt Camp, a Vila-rodona. De fet, la necessitat de noves depuradores d'aigües residuals és una demanda de diversos pobles de la comarca. En el cas de Vila-rodona, fa uns tres mesos es va desencallar el tema i es va licitar la redacció del projecte.\nAbans de finalitzar l’any passat, l’Ajuntament de Vila-rodona va signar un conveni amb l’Agència Catalana de l’Aigua (ACA) dotat amb 50.000 euros, després de diversos intents per part del consistori de demanar un sanejament de les aigües residuals del poble.\nUn cop fet aquest tràmit, ja s’ha licitat la redacció del projecte de l'anomenat 'tram en alta' i la depuradora (EDAR) i que comprèn la connexió des de l’últim habitatge del poble fins a l’estació depuradora.\nAlcover Agència Catalana de l'Aigua obres medi ambient


José Ariztimuño Olaso - Viquipèdia, l'enciclopèdia lliure\n(S'ha redirigit des de: Aitzol)\nJosé Ariztimuño, Aitzol, l'any 1932\n(eu) Jose Ariztimuño Olaso\n18 març 1896\n17 octubre 1936 (40 anys)\nEscriptor, sacerdot catòlic i periodista\nJosé Ariztimuño Olaso (Tolosa, Guipúscoa, 18 de març de 1896 - Hernani, 17 d'octubre de 1936), també conegut pel pseudònim Aitzol, fou un sacerdot, escriptor i periodista basc. Ariztimuño va destacar com a impulsor del conreu literari de la llengua basca i com a activista del nacionalisme basc.\nVa ser ordenat sacerdot el 1922 i primerament es va dedicar a la propaganda missional. A partir del 1927, però, va centrar la seua activitat en l'impuls de l'anomenat Renaixement de la literatura basca (Euskal Pizkundea). Va ser un dels impulsors de l'associació Euskaltzaleak ("amics d'allò basc") i la va dirigir a partir del 1930. Altres iniciatives van ser la creació del diari El Día a Sant Sebastià i la de diversos certàmens literaris com ara els Dies de la poesia basca, els Dies del Bertsolari i el Dia del Teatre Basc. Va encarregar al poeta Nicolás Ormaetxea, Orixe, l'escriptura d'un poema èpic basc, que es concretaria en el poema Euskaldunak ("Els bascos").\nDesprés de l'inici de la Guerra Civil espanyola, Aristimuño es va refugiar a Lapurdi, a l'Estat Francés. Posteriorment, va decidir embarcar-se cap a Bilbao, però el seu vaixell va ser interceptar per les tropes franquistes i Aitzol fou traslladat a Pasaia i després a la presó d'Ondarreta, on va ser torturat. Va morir afusellat el 16 d'octubre de 1936 al cementiri d'Hernani.\n↑ Jon Kortazar, "La literatura vasca y la creación de la nación. Las ideas de José Aristimuño, Aitzol (1896-1936)", dins Leonardo Romero Tobar (ed.), Literatura y nación: la emergencia de las literaturas nacionales, Saragossa, Prensas Universitarias de Zaragoza, 2008, pp. 216-218. ISBN 9788492521142\n↑ Biografia d'Aitzol\nISNI: 0000 0001 1675 0859\nObtingut de «https://ca.wikipedia.org/w/index.php?title=José_Ariztimuño_Olaso&oldid=20190961»


espaifotografic | Que petit és el món!\nJoan López — Dimarts, 22 de juliol de 2008 @ 14:00\nPossiblement heu ensopegat en alguna ocasió amb fotografies que semblen una maqueta o un diorama, com si l’autor hagués fet una foto d’una recreació en miniatura d’algun lloc real. Potser us heu adonat que, en realitat, la maqueta no és tal, que la foto correspon a una escena ben real, de mides naturals. Com ho fan, doncs, per fer que el món sembli de joguina?\nAquest efecte es pot aconseguir de dues maneres: amb una òptica descentrable, o amb el Photoshop.\nSi ho fem amb el Photoshop, bàsicament, es tracta de jugar amb el contrast i saturació dels colors, per tal de donar un cert aspecte irreal, com de plàstic o pintat, i el que es fonamental, un desenfoc selectiu. Amb el desenfoc s’intenta imitar la escassa profunditat de camp que tenim al fer una foto a molt poca distància per mostrar en detall quelcom de petites dimensions, com seria el cas d’una maqueta.\nSi us fa gràcia provar a fer aquesta mena de fotos de maquetes simulades, en aquesta web hi trobareu un breu tutorial que explica la tècnica. També podeu visitar aquest grup de Flickr, expressament dedicat al tema.\nWarning: file_get_contents(https://graph.facebook.com/?ids=http://www.espaifotografic.cat/2008/07/que-petit-es-el-mon/): failed to open stream: no suitable wrapper could be found in /home/espaifo1/public_html/espaifotografic.cat/wp/wp-content/themes/espaifoto2011v23/functions.php on line 814\n← La primera fotografia a Internet\nStrand: el gran desconegut →\nAnimalia: fotografia de natura diferent\nAportacions a Lightroom


Apartment Poulher Muzillac França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment PoulherApartament-, Muzillac, Muzillac, França, 56190 - Veure al mapaApartment PoulherVeure més fotosVeure més fotosVeure totes les 15 fotos\nTant si es tracta d'un viatge de plaer com si és de negocis, Apartment Poulher és una elecció d'allotjament magnífica quan visiten Muzillac. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Apartment Poulher ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients. Gaudiu de les comoditats d'alta gama com ara balcó/terrassa, aparell de televisió, cuina americana, nevera, forn microones per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Muzillac, el Apartment Poulher és el lloc perfecte per una estimulant i emocionant escapada.


SER.GI – Compromís, acció social i pedagogia » Èxit d’inscripció al taller d’emprenedoria social amb Jean Claude Rodríguez-Ferrera\nÈxit d’inscripció al taller d’emprenedoria social amb Jean Claude Rodríguez-Ferrera\nEl taller “Com pots crear la teva pròpia comunitat autofinançada?” que organitzem conjuntament amb la Fundació Príncep de Girona i Càritas Diocesana de Girona es realitzarà demà amb totes les places exhaurides\nA les 18 h. a la Factoria Cultural Coma-Cros de Salt, el fundador de les Comunitats Autofinançades (CAF) i emprenedor social d’Ashoka internacional, Jean-Claude Rodríguez-Ferrera impartirà un taller pràctic amb totes les places exhaurides. Les Comunitats Autofinançades (CAF) són comunitats en les quals els socis aporten quantitats econòmiques moderades que permeten oferir crèdits per cobrir necessitats petites. El taller, que està destinat a líders comunitaris de minories culturals i a responsables d’associacions i ONGs, pretén acostar aquesta experiència als participants i dotar-los d’eines per impulsar les CAF al nostre país.\nJean Claude Rodríguez-Ferrera és ponent del Fòrum Impulsa 2012, i amb la col·laboració de Càritas Diocesana de Girona i la Fundació SER.GI, oferirà aquest taller el dia abans que es celebri el Fòrum. Ha fundat quatre empreses, la primera de les quals quan encara era estudiant. Posteriorment va treballar quatre anys amb comunitats indígenes a Guatemala, on va fundar Tesoros Mayas. El 2004 va endegar el projecte més gran que ha impulsat fins ara: les comunitats autofinançades (CAF). Gràcies a aquesta iniciativa, ha estat escollit emprenedor social d’Ashoka Internacional i ha guanyat diversos premis internacionals, com ara el CYEA, que reconeix el millor emprenedor creatiu del món. Les CAF són comunitats en què els socis es presten microcrèdits que serveixen per cobrir necessitats econòmiques petites però indispensables. Rodríguez-Ferrara és llicenciat en Ciències Econòmiques i doctor en Microfinances. Ha exercit com a professor en diferents universitats d’arreu del món i és autor del llibre Economía mundial y desarrollo i coautor de La otra microfinanza.


L’Escola Povill d’Olesa, premi finalista del concurs ‘Pinta La Marató’ – La Bústia\nPer Redacció / La Bústia 20 de desembre de 2020 a les 17:45 0 684 Visites\nEl cartell de la classe de 3r d’ESO A de l’Escola Creixen Povill d’Olesa ha quedat segon finalista del concurs ‘Pinta La Marató’ en la 22a edició, la més participativa de totes.\nPer al jurat, l’obra finalista guanyadora destaca per la seva simbologia: “És un cartell amb missatge: el primer que veus és el caos, representat pel llenguatge -les lletres desendreçades-, però darrere hi trobes els éssers humans. En certa manera, representa tot el que estem vivint. La solució gràfica, que ve donada per la tipografia, està molt ben resolta, i té una influència molt clara de l’obra de Kandinsky. És un cartell que et fa pensar per interpretar-lo”.\nEl dibuixant, il·lustrador i dissenyador de moda Jordi Labanda, membre del jurat, destaca la qualitat de les diferents obres: “Els creadors són conscients del moment que vivim. Uns tenen un missatge molt directe i d’altres et fan pensar per interpretar-los.”\nEl concurs i els primats\nEls alumnes de 2n d’ESO B de l’Escola Cor de Maria de Mataró, han estat els guanyadors. El jurat ha premiat la contemporaneïtat d’un cartell inspirat en l’art urbà que proposa un missatge tan contundent com esperançador: la paraula “COVID”, pintada en un mur com si fos un grafiti, es converteix, amb pocs traços, en “VIDA”. “És una imatge colpidora que transforma el perill que representa la Covid en l’esperança que ofereix la vida. Té un gran impacte visual, és directa i està feta amb una tècnica molt dels nostres dies”, ha assegurat el jurat.\nI el cartell elaborat pels alumnes de 4t d’ESO A de l’Institut Els Planells d’Artesa de Segre, ha estat el primer finalista. El jurat en destaca el missatge de globalitat i els petits detalls: “El món com a protagonista dins d’una mascareta que ocupa tot el cartell. Hi ha molta feina minúscula, és un treball de formiga que suma molt en el resultat final.”\nEl premi per a la classe autora del cartell guanyador i dels dos finalistes consisteix en una estada de cap de setmana a qualsevol alberg de la Xarxa Nacional d’Albergs Socials de Catalunya (XANASCAT), finançat pel Departament de Treball, Afers Socials i Famílies.\nUn total de 136 centres educatius de 77 poblacions de Catalunya han participat en aquesta edició 22a edició del concurs, amb la presentació de 381 propostes, la més concorreguda en la història del concurs. Les obres es poden visitar en aquesta galeria.\nEl jurat del concurs ‘Pinta La Marató’ 2020 ha estat format per Pilarín Bayés, il·lustradora; Pilar Giró, directora artística de l’Espai Carmen Thyssen; Jordi Labanda, dibuixant, il·lustrador i dissenyador de moda; Pepa Poch, artista, creadora i pintora; Marc Viñas, subdirector general de Cooperació Social i Voluntariat del Departament de Treball, Afers Socials i Famílies; Àngels Molina, directora del programa “La Marató de TV3” del 2020; Àlex Marquina, director de l’àrea de Promoció i Estratègia de Marca de la CCMA, i Lluís Bernabé, director de la Fundació La Marató de TV3.\nLa Marató per la covid ha començat aquest matí de diumenge 20 de desembre a les 8h amb “El suplement” de Catalunya Ràdio. Són més de 15 hores de solidaritat per sensibilitzar, divulgar i recaptar fons per a la recerca biomèdica sobre la covid-19. El programa ja ha superat la barrera del primer milió d’euros i ja ha recollit 1.750.779 euros fins a primera hora de la tarda.\nFotografia: El cartell de 3r d’ESO A de l’Escola Creixen Povill d’Olesa és el segon premi finalista del concurs Pinta La Marató [Escola Creixen Povill d’Olesa]\nEtiquetes: concursLa Marató TV3


5 p, 83.4 KB Gestió i Difusió de l'Arqueologia  / González Marcén, Paloma ; Universitat Autònoma de Barcelona. Facultat de Filosofia i Lletres\n5 p, 82.7 KB Gestió i Difusió de l'Arqueologia  / González Marcén, Paloma ; Universitat Autònoma de Barcelona. Facultat de Filosofia i Lletres\n5 p, 82.9 KB Gestió i Difusió de l'Arqueologia  / González Marcén, Paloma ; Universitat Autònoma de Barcelona. Facultat de Filosofia i Lletres\nLa matèria de l'assignatura s'estructura en torn a diferents blocs temàtics que mantenen una forta relació entre ells: el paper ideològic, polític i cultural de que caracteritza i ha caracteritzat l'arqueologia a la història contemporània; les estratègies formals i informals de transmissió del coneixement arqueològic i la seva relació amb els imaginaris sobre el passat, especialment sobre el passat llunyà; el concepte de patrimoni arqueològic i el seu caràcter polisèmic i, freqüentment, conflictiu, així com la seva presència normativa i administrativa a les polítiques culturals i urbanístiques. [...]


Unió Esportiva Olot » CONVENI UE OLOT – FC BARCELONA\nLa Unió Esportiva Olot ha signat un acord històric amb el FC Barcelona i que serveix per honorar i refermar els orígens del club. Un conveni amb un dels millors clubs del món que pivota sobre tres grans eixos; els valors i l’arrelament que compartim entre les dues entitats, la vessant esportiva amb dret preferencial del club blaugrana sobre els jugadors de la UEO i la vinculació social amb descomptes i avantatges exclusius per als socis del nostre club.\nEls socis de la UNIÓ ESPORTIVA OLOT podràn disposar d’entrades GRATUITES per assistir als partits de les seccions del FC Barcelona (exc. Bàsquet). Cada soci podrà sol·licitar un màxim de 2 entrades.\n– Partits de futbol que es celebrin a la ciutat esportiva Johan Cruyff (FCB femení, FC Barcelona “B”, categories inferiors)\n– Partits d’handbol\n– Partits d’hoquei\n– Partits de Futbol sala\n– Partits de bàsquet en cadira de rodes\nPer sol·licitar les entrades pot trucar al telèfon del club: 972.26.06.98, enviar un mail a socis@ueolot.com o be omplir d’una forma senzilla i ràpida els camps del formulari que trobarà en el link:


Els catalans aproven la gestió de la pandèmia de la Generalitat i suspenen la de La Moncloa, segons el CEO\nPublicat 31/07/2020 12:56CET\nEls catalans aproven la gestió de la pandèmia de la Generalitat amb un 5,04 de nota mitjana, mentre que suspenen la del Govern central amb un 4,43, segons una enquesta del Centre d'Estudis d'Opinió (CEO) de la Generalitat.\nL'enquesta té una mostra de 2.000 persones, es va fer entre el 25 de juny i el 21 de juliol --quan la Generalitat va recuperar les competències i es van produir els primers rebrots a Catalunya-- i té un marge d'error de 2,19.\nEl 62% dels enquestats puntuen per sobre del 5 la gestió del Govern, mentre que el 33,7% la suspenen i el 4,3% no sap o no contesta.\nEn el cas del Govern espanyol, malgrat obtenir una nota mitjana de 4,43, el 53,3% dels enquestats n'aproven la gestió i el 44,2% la suspenen, mentre que el 2,5% no sap o no contesta.\nLa institució que obté la millor valoració són els Mossos d'Esquadra, amb un 6,37 de nota mitjana, seguida dels ajuntaments (5,82), l'Organització Mundial de la Salut (5,5) i els mitjans de comunicació (5,21), i les més mal valorades són la Monarquia (1,59) i l'Església catòlica (2,22).\nEn una altra pregunta, el CEO demana als enquestats que situïn en una escala del 0 al 10 l'actuació de diversos sectors de la Generalitat durant la pandèmia i el més ben valorat és Protecció Civil --Bombers i Mossos, entre d'altres-- amb un 6,88, seguit de l'atenció sanitària, amb un 6,64, les escoles (5,49) i la comunicació del Govern (5,14), mentre que les residències d'ancians és l'únic que obté un suspens, amb un 3,29 de mitjana.


A presó per colpejar i robar a tres nois durant el carnestoltes de Llançà - El Gerió Digital\nA presó per colpejar i robar a tres nois durant el carnestoltes de Llançà\nEs tracta d'un jove de 18 anys, amb antecedents i veí de Figueres\nDimecres, 8 de maig de 2013 12:43h\nEls Mossos d'Esquadra van detenir dos nois a Figueres el 15 i 16 d'abril passat com a presumptes autors de tres robatoris amb violència i intimidació durant el carnaval de Llançà. Es tracta de Xakaria Luigi S., de 18 anys, italià i veí de Navata (Alt empordà) i Soufian G. de 18 anys, de nacionalitat marroquina i veí de Figueres.\nAquest últim tenia antecedents policials i va ingressar a presó. Els fets van passar cap a les cinc de la matinada del 10 de febrer passat. Tres joves van ser assaltats per quatre nois en el moment que sortien de la festa que hi havia al poliesportiu del municipi. Aquests els van colpejar i escorcollar fins que van treure'ls el telèfon mòbil i la cartera amb diners en efectiu. Aquella mateixa nit, la Policia Local de Llançà va detenir dos joves -un d'ells menor- que haurien estat implicats en el robatori. Els agents els van enxampar durant una identificació al carrer i havent estat alertats dels fets.\nPer la seva banda, la unitat d'investigació dels Mossos d'Esquadra va aconseguir tancar el cas amb la detenció dels dos presumptes autors que faltava trobar. Finalment, els detinguts van passar el 16 d'abril a disposició del jutjat d'instrucció en funcions de guàrdia de Figueres, que va ordenar llibertat amb càrrecs per Xakaria Luigi S. i presó per Soufian G.


Daisy Cottage Seahouses Regne Unit - Ofertes d'hotels amb els MILLORS DESCOMPTES EN LÍNIA\nConvenientment situat a Seahouses, Daisy Cottage és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Daisy Cottage és compromet a que la seva estada sigui el més còmoda possible. Els clients de l'hotel poden gaudir de magatzem d'equipatge.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, nevera, plat de dutxa, rentadora a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Seahouses, faci de Daisy Cottage la vostra llar.


La Lliga 2021-2022: El Barcelona s'ha imposat a l'Atlètic de Madrid per 4-2 al Camp Nou - Viquinotícies\nLa Lliga 2021-2022: El Barcelona s'ha imposat a l'Atlètic de Madrid per 4-2 al Camp Nou\nPer veure altres notícies sobre el mateix tema, consulteu Futbol Club Barcelona.\n11 maig 2022: Erling Haaland és el nou reforç del Manchester City\nCamp Nou, escenari del joc (2019).\nImatge: kallerna / Wikimedia Commons.\n6 de febrer del 2022, Camp Nou, Barcelona\nEl Barça torna a mostrar la seva força al guanyar de l'Atlètic de Madrid per 4-2 en la primera partida del any a l'Camp Nou per la 23a ronda de La Lliga. El joc marcat per l'estrena dels nous reforçes blaugranes Adama Traoré i Pierre Aubameyang i el re-debut de Daniel Alves al Camp Nou, amb dret a assistència, gol i expulsió, el Barcelona va demostrar la seva força a casa i es va imposar per 4-2 sobre l'Atlètic de Madrid, fins i tot superant el seu propi rival en la zona de puntuació, ascendit al quart lloc al campionat.\nEl partit comença amb la pressió de l'equip local i imposant el domini de la ràpida possessió de la pilota per desmuntar la defensa reforçada de Diego Simeone, creant grans ocasions de gol. Però l'equip adversària aconsegueix marcar el primer gol just al principi, als 7 minuts, Yannick Carrasco posa la pilota al fons de la xarxa, més a 9, amb l'assistència de Daniel Alves, Jordi Alba marca un golàs, empatant el partit, als 20, Traoré creua i Gavi remata de cap, capgirant el partit al Barça i al minut 43, amb el tir lliure d'Alves, Piqué remata de cap i colpeja el travesser, però el defensor Araújo ho aprofita i marca el tercer gol, acabant la primera part per 3-1.\nA l'inici de la segona part, Gavi va creuar baix, Daniel Alves va aprofitar i va fer el quart gol, segellant pràcticament la victòria del Barcelona, i al 58, Suárez disminueix per als colchoners, deixant el partit obert. El Barça fa un ensurt quan Daniel Alves és expulsat del partit després de trepitjar en Carrasco i l'Atléti aconsegueix tenir més oportunitats en els últims 25 minuts de partit, però no marca.\nEl partit acaba amb una important victòria per 4-2 del Barcelona i l'equip de Xavi puja a la quarta posició, amb 38 punts, entrant a la zona de classificació per a la Lliga de Campions, fins i tot superant a la taula l'Atlètic de Madrid, que baixa a la cinquena posició, amb 36 punts. El Barça jugarà diumenge vinent el Derbi barceloní contra l'Espanyol a Cornella-El Prat, mentre que l'Atlètic s'enfrontarà dissabte al Getafe al Wanda Metropolitano.\n(català) El Barça guanya l'Atlètic de Madrid i ja és de Champions (4-2) — Esport3. 06 de febrer del 2022.\n(castellà) Un Barça renacido barre al Atlético (4-2) — El Mundo Deportivo. 06 de febrer del 2022.\nObtingut de «https://ca.wikinews.org/w/index.php?title=La_Lliga_2021-2022:_El_Barcelona_s%27ha_imposat_a_l%27Atlètic_de_Madrid_per_4-2_al_Camp_Nou&oldid=174633»\n6 de febrer del 2022\nCampionat d'Espanya de futbol\nCampionat d'Espanya de futbol 2021-2022\nLa pàgina va ser modificada per darrera vegada el 1 març 2022 a les 23:29.


Defensa de la Tesi de Kaidi Hu - Departament d'Enginyeria Química, Biològica i Ambiental - UAB Barcelona\nDefensa de la Tesi de Kaidi Hu\nEl dia 23/7/2021, presentarà la seva Tesi Doctoral Kaidi Hu, desenvolupada en el grup de Grup de Bioegradació de Contaminants Industrials i Valorització de Residus.\nLa defensa de la Tesi de Kaidi Hu, amb el títol "Developing and scaling up a trickle bed reactor for degrading pesticides from agricultural wastewater by fungi" tindrà lloc a Sala de Graus de l'Escola d'Enginyeria a les 11:00h.\nLes directores de la Tesi han estat Xla Dra. Grloia Caminal i la Dra. Montserrat Sarrà i el Tribunal que avaluarà la tesi estarà format pel Dr. Raul Molina del departament de Tecnologia Química y Ambiental de la Universidad Rey Juan Carlos; la Dra. Magdalena Constanti del Departament d'Enginyeria Química de la Universitat Rovira i Virgili i la Dra. Elisabet Aranda del Departamento de Microbiologia de la Universidad de Granada.\nAl llarg de les darreres dècades, la contaminació del medi aquàtic per part de nombrosos micro-contaminants és un dels problemes globals a què s’enfronta la humanitat. Tot i que aquests compostos es detecten a baixes concentracions, susciten considerables preocupacions toxicològiques i representen una greu amenaça pels ecosistemes i els éssers humans. Entre els micro-contaminants, els pesticides, introduïts involuntàriament o deliberadament en el medi ambient com a resultat d’activitats antròpiques, principalment pràctiques agrícoles, es consideren la contribució clau del deteriorament de l’aigua i un desafiament important per a les societats modernes, degut a la seva escassa eliminació en les plantes convencionals de tractament d’aigües residuals. Per tant, es necessita amb urgència el desenvolupament de tecnologies capaces d’eliminar-los de l’aigua. La gran varietat i les característiques de baixa especificitat vers els substrats del sistema enzimàtic degradador de la lignina, permeten als fongs de podridura blanca (WRF) ser una opció per afrontar aquesta creixent preocupació mundial.\nLa present tesi té com a objectiu desenvolupar una planta pilot que permeti abordar l’eliminació de pesticides de les aigües residuals agrícoles (AW) mitjançant un tractament per WRF en condicions no estèrils operant duran períodes llargs de temps sense necessitat de canviar el biocatalitzador.\nEn primer lloc, es va seleccionar un candidat òptim entre diversos fongs ligninolítics estudiant la degradació de diferents pesticides, que es van detectar amb freqüència en dues zones agrícoles catalanes. Trametes versicolor es va seleccionar per a ser utilitzat en els reactors a causa del seu millor rendiment de degradació. A més, es van investigar les característiques de degradació dels pesticides seleccionats, inclosos el sistema enzimàtic involucrat i la via de degradació.\nEn segon lloc, es va construir un filtre percolador a escala de laboratori (TBR) amb T. versicolor immobilitzat sobre estelles de fusta de pi. Es va utilitzar per tractar AW dopada amb pesticides seleccionats i es va comparar amb el reactor de llit fluïditzat (FBR), ben establert en el grup de recerca, es van analitzar diferents aspectes, com ara l'eficàcia de l'eliminació, la robustesa i el cost econòmic, etc. TBR va resultar la millor opció. Després, es va aplicar per eliminar els pesticides de l'AW real, i es van obtenir bons resultats. Tant amb l’aigua real com amb la dopada es va demostrar que el suport lignocel·lulòsic no només actua com a font de nutrients, sinó que també té un paper vital en el tractament, degut a l’adsorció. A més, els resultats suggereixen que es podria aconseguir una millora en el procés amb més biomassa a l'interior del reactor, per la qual cosa es va canviar de suport, escollint un de l’habitat natural del fong.\nBasant-se en els resultats previs, es va construir un TBR a escala pilot amb T. versicolor colonitzat sobre estelles de fusta de roure i va funcionar amb èxit durant 186 dies tractant AW dopada en condicions no estèrils i en continu. Al llarg del període de funcionament, el reactor es va comportar estable i prometedor. El problema de l’obstrucció, com a conseqüència d’un creixement continu del fong, es va abordar eficaçment mitjançant la reordenació del llit empacat, sense danyar el biofilm. L’escalat del reactor va mostrar una bio-activitat persistent i una alta robustesa.\nEn resum, aquest estudi aporta llum a la bioremediació d’aigües contaminades per pesticides mitjançant WRF. A més, serveix com a prova del concepte que els micro- contaminants de les aigües residuals poden ser eliminats mitjançant un tractament a llarg termini amb fongs amb podridura blanca.


Postura del PSPV-PSOE de Sueca arran de la sentència de 2004 de El Perelló - Vista impresión\nLunes, 2 de junio de 2014 | e6d.es\n• "Nosaltres sempre hem pensat que la quantitat de la primera sentència era desmesurada, i per això ens alegrem de la correcció produïda per el bé de tots els suecans"\nEn 2004 governava l’Ajuntament de Sueca el PSPV-PSOE, ER, i PIPM. I foren aquests partits els que encertaren als pressupostos, la quantitat a transferir a la EATIM de El Perelló. Per tant l'encert d'aquelles xifres no va ser de l'oposició, en la que estava el Bloc Nacionalista Valencià (antes UPV i ara Compromís), que venia de governar amb tota naturalitat, i amb coalició, amb el PP de Sueca. Nosaltres sempre hem pensat que la quantitat de la primera sentència era desmesurada, i per això ens alegrem de la correcció produïda per el bé de tots els suecans. Tenim per sana costum respectar el que diuen els jutges, tant si és a favor, com si és en contra.\nEixe no és el problema d'ara, per diverses raons:\n1. El finançament de les EATIMS ha sigut motiu de conflicte des de la seua creació. Aquest conflicte havia d'acabar d’una vegada per totes. No podíem estar de per vida enfrontats uns en altres, i més següent tots veïns.\n2. Fins ara, totes les sentencies sempre han sigut favorables a la EATIM. Les peritacions en general han sigut contundents contra els interessos de Sueca.\n3. S'ha de tindre en compte, també, que en 2004, fa 10 anys, les EATIMS estaven començant i no tenien tantes competències com tenen hui.\n4. Queda pendent la sentència de 2007, pel que no devem pronunciar-nos, fins que no ho faça el TSJ. Però en aquest cas, sembla que la peritació efectuada pot suposar un altra condemna contraria a Sueca.\n5. Les despeses judicials, procuradors, advocats, peritacions judicials, interessos de demora, etc, per part de les EATIMs i per part de l’Ajuntament de Sueca, caldrà saber a quin import arriben. I així ho farem saber al poble de Sueca, quan l’interventor municipal ens informe.\n6. Els nostres arguments per defendre la finançament actual de El Perelló i El Mareny de Barraquetes es basa en criteris polítics, que és al capdavall el que som a l'Ajuntament:\n- Que part dels impostos tornen a qui els paga.\n- Que s’autogestione el màxim de competències des de la proximitat al ciutadà.\nPer al qual ens hem basat en informes de l’interventor de Sueca, i en exemples que es venen de prop, com altres EATIM's com La Barraca, d’ Alzira, i Jesús Pobre i La Xara, a Dénia, que tenen els mateixos percentatges o inclús superiors als que tenen El Perelló i el Mareny.\n7. Les EATIMS a hores de hui tenen pràcticament les mateixes competències que qualsevol municipi, en l'excepció de Policia Local i cementiri, per tant el que estiguen finançades en el 75 % dels impostos que allí es recauden, pensem que es just, i més perquè sel's descompta les despeses que les EATIM realitzen en Sueca.\n8. Amb la firma dels nous convenis hem aconseguit una pau social i judicial entre les EATIMs i Sueca, que estava durant 10 anys i molts diners, perquè sense l’acord, els contenciosos no hagueren parat. Amb eixa firma hem anul•lat a dia de hui, 6 contenciosos en marxa fins a 2012, i que de no firmar-se els nous convenis, en finalitzar aquesta legislatura en 2015, haguérem deixat a Sueca, amb 12 contenciosos pendents de sentència.\n9. Cal deixar clar, que el 75 % del conveni de El Perelló, es basa en els criteris objectius de la sentència 100/2012 del TSJ, i no es posa un percentatge a la lleugera. I el 75 % del conveni de El Mareny, és a canvi assumir més competències, que deixarà de pagar-les Sueca.\n10. Per tant, des del PSPV-PSOE de Sueca, no volem deixar hipoteques als futurs alcaldes, regidors i ciutadans de Sueca. I això s'anomena responsabilitat política. La resta és frivolitat i voler jugar a la ruleta russa als jutjats, amb els diners públics de tots els suecans, que serien al final els que pagarien tots els processos judicials que amb la postura de Compromís deixaríem com a herència el any que ve.\nQue fàcil és, arriscar en contenciosos, en els diners dels altres...


El teatre del 2014 que ens ha meravellat\nGlobal icon-chevron-right Espanya icon-chevron-right Barcelona icon-chevron-right El millor teatre del 2014\nEl teatre viu moments de canvi i aquest 2014, segur, podria haver estat millor. Tanmateix, ens ha deixat un bon reguitzell de perles que recordarem tota la vida. Hem viscut la consolidació de La Perla 29 d'Oriol Broggi, el naixement d'un autor com Marc Artigau, hem tastat la glòria amb Johann Le Guillerm, Declan Donnellan i Ivo Van Hove, i fins i tot ens ha visitat Wajdi Mouawad en persona. Què més volem?\nHi ha una escena de 'The fountainhead' que no em puc treure el cap. Potser és de les millors escenes que he vist mai en un teatre. Howard Roark (Ramsey Nasr) i Dominique Francon (Halina Reijn), nus, es dirigeixen en clarobscur cap al llit. Els veiem d'esquena, baldats, després d'un judici en què en Howard s'ha enfonsat en la misèria i a on ella l'ha traït, així com l'hi havia advertit. Caminen, s'ajeuen i fan l'amor, a poc a poc. Tendresa, passió i totes les contradiccions de la vida. Sordidesa. Lucien Freud podria haver pintat aquesta escena. Això és la posada en escena d'Ivo Van Hove de la novel·la d'Ayn Rand, un deliri d'imaginació, de discurs, tan impactant com les 'Tragèdies romanes' que ens va servir l'any passat, fins i tot millor, més propera, més directa.\nJohann Le Guillerm renilla, com un cavall. Sembla un animal. Però els animals no fan el que fa aquest home, amb les seves mans i el seu enginy. Pensàvem que anàvem a veure un xou cerebral, de circ contemporani filosòfic, i fins i tot hem rigut. Les sabatotes que portava ja eren un indici. I, simplement, hem quedat estabornits a la cadira, meravellats pels fanalets que han sorgit de cop i han envoltat la pista, per la precisió amb què maneja les fustes, pels jocs de mans amb un mocador, pel fibló que ens ha fet enlairar... A 'Secret' tot és equilibri, l’equilibri dels materials amb què juga Le Guillerm, l’equilibri de l’artista amb el seu mitjà, l’equilibri entre el més difícil encara i els petits detalls del seu art que el francès sap ampliar fins a dimensions colossals\nSi en teníem cap dubte, després de veure 'Seuls' podem constatar que Wajdi Mouawad és un home d'una altra galàxia. Reconegut dramaturg ('Incendis', 'Litoral', 'Cels'...), excel·lent novel·lista ('Ànima'), aquest home de 45 anys nascut al Líban i criat entre França i el Quebec és, a més, un brillant 'performer', hereu directe del que és potser el director d'escena més imaginatiu de les últimes dècades, Robert LePage. Perquè el que fa al Lliure durant dues hores beu d'aquí, però encara és millor, ja que dispara càrregues de fons de gran calibre. Si LePage és estètica, llibertat, interpretació, Mouawad és tot això més la potència destructiva i hipnòtica de Baudelaire, la lírica de Darwix i l'experiència d'algú que ha investigat qui és, fill de la guerra i l'exili. No es tracta només de meravellar-nos, sinó d'impactar-nos, de fer-nos sortir del teatre amb els ulls esbatanats\nEl 1985 John Hughes escriu i dirigeix 'The Breakfast Club', una pel·lícula sobre cinc adolescents castigats a romandre tancats un dissabte a la biblioteca de l'institut. No sembla tenir molta relació amb 'Oncle Vània' de Txékhov, però és la primera imatge que sorgeix davant la frescor i la naturalitat que Les Antonietes –dirigits per Oriol Tarrasón– s'apliquen a la humanitat del clàssic rus. Ho havien fet abans amb èxit amb Brückner, Shakespeare i Ibsen. Amb 'Vània' remunten el text com si aquest efluvi dramàtic que és el temps txekhovià els mantingués tancats en una situació sense altra sortida que "jugar " a ser els protagonistes d''Oncle Vània'. Una adaptació respectuosa –la respiració dels personatges és la mateixa, només més jove i directa–, però sense acovardir-se davant el pes històric del text i l'autor.\nMarcos Morau és com l'univers, sempre en expansió. Així que creix, que signa una nova peça, afegeix elements nous, sense oblidar-se dels vells, en un camí que no sabem on acabarà, però que ara per ara ens permet gaudir d'un coreògraf en plena forma, capaç ja de transferir el seu talent a altres companyies diferents de la pròpia, La Veronal, com passa en aquest 'Nippon-Koku' que hem vist al Mercat de les Flors interpretat per la Compañía Nacional de Danza (CND).'Siena', el seu anterior espectacle de gran format amb La Veronal, va ser, per a mi, el cim amb la seva companyia. Per densitat, per varietat de textures, de moviments. Per com et sorprenia mentre t'explicava el seu Renaixement. 'Siena' era una pel·lícula de Pasolini reinterpretant els clàssics. 'Nippon-Koku' segueix la línia complexa oberta aleshores i fins i tot accentua el caire tràgic de les seves creacions.\nUn divendres a la nit, mentre esperes a algú, se’t presenta un estrany. L’obres, com la mare de 'Funny games', inconscient, simplement perquè fa cara de no haver trencat un plat. La Raquel (Anna Ycobalzeta) és qui espera. I el Fidel (Pep Cruz), qui arriba per sorpresa. En una obra de Marc Artigau que t’hipnotitza des del primer moment. Què vol ell? Què amaga ella? De seguida sabrem que el Fidel és el pare del Toni (Isaac Alcayde), un excompany de feina de la Raquel, amb qui tenia una relació, diguem-ne, especial. Ell el pressiona, li va revelant mica en mica per què ha anat a casa seva. Ella està a la defensiva. Se sent amenaçada. Però creu tenir un as a la màniga. No direm que aquesta obra és perfecta, però està tot tan ben lligat, té tant ritme i tanta profunditat, que s’hi acosta.\nUna barri gris en una ciutat gris i un pom de personatges de vida gris tunejats fins a l’esperpent. Aquest és el món que descriu el dramaturg israelià Hanoch Levin (1943/1999) a 'Krum', un mosaic de fràgils éssers humans que busquen companyia, que busquen calor humà sense gaire sort. Què sols que estan! 'Krum' és una obra força coral amb un personatge que reparteix joc i que és l’únic que assumeix la seva inutilitat sense caure en els braços del somni reparador. 'Krum' és una tremenda tragèdia moderna perquè el destí dels personatges és inalterable facin el que facin. Una tragèdia extrapolable a tantes barriades del món que mostra les petites misèries humanes en un cau sense esperança.\nEls espectacles de la cartellera de Barcelona que no t'has de perdre durant aquestes festes i que agraden a tota la família El Nadal és per anar al teatre, al circ, en família, amb la colla, amb els nens... Aquí teniu la nostra d'espectacles que 'fan Nadal'. Hi ha una mica de tot. És a dir, que si teniu ganes de gresca, aquí també la trobareu. Entrevistes i reportatges de teatre i dansa Toni Servillo, un home de teatre No sabeu quin és el més gran dels actors europeus? Aprofitem que Toni Servillo ve al Lliure a fer un De Filippo per repassar la seva carrera Eduardo de Filippo és de Nàpols, com tu. El vas conèixer?Mai no el vaig conèixer en persona. Jo vaig créixer en una família d'espectadors i de grans apassionats del teatre i de la música que m'han transmès aquesta passió. Vaig veure, amb els pares i els germans, moltes de les seves comèdies al teatre i a la televisió. Em sento profundament lligat a Eduardo perquè era un dramaturg-actor que va crear grans guions llestos per a l'escena. No només va ser el més gran actor italià del seu temps, sinó també un extraordinari exemple de moralitat i dedicació, i això encara és molt important per al nostre país. Fa uns anys vas fer 'Dissabte, diumenge i dilluns', que aquí va tenir molt d'èxit al TNC. Quines diferències hi ha entre aquesta obra i 'Le voci di dentro'?Canvien les perspectives, l'atmosfera, les intencions, les expectatives. A 'Dissabte, diumenge i dilluns', que és de 1959, Eduardo parla de d'una família napolitana mol\nL'autoria catalana viu un autèntic boom a la cartellera: aquí tens les obres que marquen tendència El teatre local està de moda. I la prova d'això la trobem a la cartellera, que ens ofereix cada dia obres escrites per dramaturgs catalans i interpretades per gent d'aquí que atrauen el públic. Tenim comèdies, obres èpiques, drames, peces romàntiques, experimentals. Teniu per triar i remenar. Mar i Cel Per celebrar quaranta anys, la companyia Dagoll Dagom posa el seu musical 'Mar i Cel' en escena per tercer cop i amb una força renovada, un nou càsting i noves sensacions. Un espectacle sobre la intolerància i la incomprensió entre dos mons, orient i occident. Dues religions eternament enfrontades, la islàmica i la cristiana. Un història d’amor impossible entre una noia cristiana i un corsari morisc. Un musical basat en la pirateria de la mediterrània del segle XVII i en l’expulsió del regne d’Espanya de 300.000 moriscos decretada per Felip II l’any 1609. El crèdit Una 'comedy factory' d'èxit. En això s'ha convertit el Torneig de Dramatúrgia Catalana que Jordi Casanovas celebra des de 2011 al ring que instal·la a Temporada Alta. 'El crèdit' de Jordi Galceran va ser el guanyador de la primera edició. Vota i sentencia el públic. I ho ha fet durant tres anys amb força olfacte. Amb aquest inapel·lable aval es presenta aquesta comèdia sense matisos semàntics a la Villarroel. L'equip és una reunió de vells coneguts acostumats a l'èxit. Tortugues: La desacceleració de les partícules Fa\nTeatre i dansa a Barcelona: les obres que no et pots perdre\nLa cartellera teatral i de dansa acostuma a oferir tantes actuacions interessants que és difícil decantar-se'n per alguna. Per això us hem preparat aquesta selecció amb les obres de teatre, dansa i comèdia més interessants que podreu trobar als teatres de Barcelona. Teatre Com us plagui (Al vostre gust) Està clar que el talent no té fronteres. Després de veure el primer acte de 'Com us plagui', ens treiem el barret davant d’aquest jove actor anglès que vetlla per la seva saviesa teatral en el petit local del carrer Buenos Aires, on l’any passat ens va brindar un molt apreciable 'Romeu i Julieta'. Tortugues: La desacceleració de les partícules Dues parelles, en Joan i la Marta, i l’Òscar i l’Àgata. Són en un poble i la primera relleva la segona en un pis de cobrellit horrorós i quadres de vells. En Joan té feina nova i és el típic paio angoixat, estil Woody Allen, ple de manies i tics. La Marta el consola. L’Òscar i l’Àgata són dos científics una mica al·lucinats, que viuen de pressa, i per la feina. No tenen res a veure, però mantinguin el dubte... Santa Nit. Una història de Nadal Feia molt temps que no veia Marc Rodríguez en plena forma, un actor espectacular que no té gaire oportunitats de demostrar el seu talent. I aquí, en aquesta obra nadalenca de Cristina Genebat, codirigida per Julio Manrique i Xavier Ricart, i interpretada per la seva 'família', Rodríguez fa el que ha de fer tot protagonista: ficar-se el públic a la butxaca. Hamlet 'Hamlet' és un repte que obliga l’a\nBarcelona té i ha tingut alguns dels millors pallassos del món, i aquesta és només una petita selecció dels homes i les dones que més ens fan i ens han fet riure En Tortell Poltrona o el Jordi Martínez sempre diuen que el circ és la branca pobre de la cultura. I en Carlos Raluy es queixa de l'obsessió d'alguns per acabar amb ells. Però aquí no volem llançar cap manifest, sinó retre homenatge a aquells éssers humans que han vingut al món a fer-nos riure, segurament la tasca més difícil que pot tenir una persona: els pallassos. Charlie Rivel És, sens dubte, el pallasso més important de la història d'aquest país. El seu udol, potser trist, encara el senten els més petits, transmès de generació en generació, com qualsevol cançó popular. A més, dóna nom a l'escola de circ de l'espai que més ha fet pel circ a Catalunya en els últims anys, l'Ateneu Popular de Nou Barris. Només cal veure alguna de les seves entrades a YouTube per adonar-se de la seva dimensió. El més gran. Tortell Poltrona En Jaume Mateu encara és el nostre pallasso. Fa dècades que té un número que és dels millors del continent, el de les cadires, i ha aconseguit que la carpa del Circ Cric al Montseny esdevingui un lloc de pelegrinació. És combatiu, directe, quan es treu el nas vermell. No debades, dirigeix l'ONG Pallassos Sense Fronteres, amb seu al Poble-sec. Quan se'l calça, és l'home més entranyable del món. Qui no s'ha pixat de riure amb la puça? Monti Va morir l'estiu del 2013 amb només 48 anys, quan estava al


TRANSPARÈNCIA: ONZE X 2, LLIBRE DE POEMES I FOTOGRAFIES DE VALLS\nONZE X 2, LLIBRE DE POEMES I FOTOGRAFIES DE VALLS\nLes festes decennals de La Candela de Valls 2011 s'apropen. Tot i que vaig viure les del 81 amb molta intensitat, aquestes seran per a mi molt especials. He participat a l'onze X 2, (en total som 11 poetes i dos fotògrafs) al diàleg entre poesia i imatge i, malgrat la meva humilitat com a poeta, m'il·lusiona molt. No he vist el llibre, però la presentació diu que és un recorregut per la geografia urbana i emocional de Valls.\nLa feinada de la seva publicació recau en Cossetània i en la Comissió de Llengua de l'IEV.\nL'acte de presentació tindrà lloc dimecres 19 de gener, a 2/4 de 8 del vespre, a l'IEV (C/Jaume Huguet, 1 de Valls). Hi col·laboren en la presentació el poeta Celdoni Fonoll i l'actriu Lloll Bertran.\nM'alegre que comences l'any amb poesia i il·lusió. Deu ser una experiència bonica, la de l'11 X 2. Felicitats.\ndissabte, 8 de gener de 2011, a les 20:59:00 CET\nDoncs la meva sincera enhorabona Cèlia!!!! i te n'has de sentir ben satisfeta!\ndiumenge, 9 de gener de 2011, a les 13:10:00 CET\nSerà un llibre molt bonic perquè tothom que hi ha escrit (i fet fotos) ha buscat l'emoció d'indrets concrets de la ciutat, i déu n'hi dó! Emocionals com som, sabem treure, cadascú a la seva manera, aquesta energia immaterial de coses tan mundanes com un carrer, l'estació de tren, una plaça...\ndiumenge, 9 de gener de 2011, a les 19:05:00 CET\nSegur que serà un acte emotiu. Poesia i fotografia casen molt bé.\nQue disfrutis i que tinfuis un any ple de projectes :)\ndiumenge, 9 de gener de 2011, a les 23:37:00 CET


DINÀMIQUES PER LA COHESIÓ D'EQUIPS - INSTITUT GESTALT\nDINÀMIQUES PER LA COHESIÓ D’EQUIPS\nFecha inicio actividad: 05/07/2019\nFacilita: Montse Cascalló\nMini-taller de Coaching Esportiu que presenta dinàmiques útils per treballar amb equips esportius, així com aspectes claus per realitzar-les amb èxit.\nMini-taller de Coaching Esportiu de 4 hores, en què es presenten diferents dinàmiques d’equips que poden ser realitzades de forma fàcil en diferents situacions i moments d’un equip. Es presenten també els aspectes importants a tenir en compte perquè la realització de les dinàmiques es pugui realitzar amb èxit.\nEl facilitador del taller presenta diferents dinàmiques grupals i preguntes de reflexió, que faciliten la comprensió i assimilació dels continguts que es treballen. L’alumne desenvolupa nous coneixements i noves competències, que complementen la seva formació esportiva en tècnica i condició física, per poder desenvolupar el talent d’esportistes i equips.\nEn finalitzar el taller l’alumne rep un diploma de l’Institut Gestalt acreditatiu del taller realitzat.\nPrograma de continguts: Donar a conèixer utilitat, beneficis i problemes de les dinàmiques d’equip. Presentació de diverses dinàmiques per treballar diferents aspectes relacionats amb el rendiment esportiu: objectius, cohesió, confiança i altres.\nComprendre reptes avantatges i problemes que presenten les dinàmiques d’equip.\nPresentar i practicar diferents dinàmiques d’equip.\nAprendre a facilitar amb èxit dinàmiques d’equip.\nMetodologia de treball: Formació presencial i vivencial molt pràctica en un taller de 4 hores. A través d’una presentació-guia s’introdueixen dinàmiques, exercicis i reflexions que faciliten l’aprenentatge de l’alumne i l’adquisició de nous coneixements i competències.\nDirigit a entrenadors, preparadors físics, professors, psicòlegs coaches i en general a qualsevol persona que treballa amb esportistes.\nImparteix: Montse Cascalló. Màster en Psicologia de l’Esport (UAB). Coach PCC per ICF, especialitzada en coaching esportiu, d’equips i de desenvolupament del lideratge. Formada en coaching, PNL, Lideratge, Piscología Positiva, DISC, TLC® i Wingwave®..Ex-jugadora i entrenadora de bàsquet. Co-autora del llibre PNL & Coaching, una visió integradora. Directora de les formacions de Coaching Esportiu, d’Equips i Professional de l’IG.\nConferència gratuïta de presentació del taller: Dimecres 19 de juny de 2019 a les 20h al carrer Verdi nº 94 de Barcelona.\nData: Divendres 5 de juliol el 2019.\nHorari: De 16:30 a 20: 30h.\nprevious post: TÈCNIQUES PER A ACORDAR OBJECTIUS I MILLORAR EL RENDIMENT\nnext post: EL CLOWN COM OPORTUNITAT


Prop de 300 persones participen a la 5a Caminada Solidària "Fem camí tots junts contra el càncer" | FemSafareig.cat\nProp de 300 persones participen a la 5a Caminada Solidària “Fem camí tots junts contra el càncer”\nGairebé 300 persones van participar dissabte 6 d’abril a la cinquena edició de la caminada solidària “Fem camí tots junts contra el càncer”, que organitza la delegació de Riudoms de la Lliga contra el Càncer a les Comarques de Tarragona i Terres de l’Ebre.\nParticipants a la caminada solidària (FOTO: Cedida)\nAquest any, la caminada va coincidir amb el Dia Mundial de l’Activitat Física que promou l’Organització Mundial de la Salut (OMS) amb l’objectiu de sensibilitzar la població sobre l’epidèmia del sedentarisme i promoure l’activitat física com un element essencial per a la salut i el benestar de les persones. Per aquest motiu, a la caminada també hi van participar el Centre Actiu i l’Estudi, que van organitzar l’escalfament i els estiraments.\nDes de l’organització volen agrair també la participació dels forns del poble que van regalar coques adobades per als participants, com el Forn Domingo, el Forn Rovira, el Forn Jansà, el Forn Domingo Pellicé i el Forn Cruset. També volen fer un agraïment a Coaliment per a les xocolatines, a Somriures a la carta, Allianz Assegurances i David Barenys, així com a la col·laboració de l’Ajuntament de Riudoms i del CAP.\nCaminada, caminada solidària, Lliga contra el càncer, Lliga contra el càncer de Riudoms\n15ena edició de la caminada Riudoms_La...\nmaig 09, 2017 0


Habiliten camps de futbol i pavellons per si hi ha contagis entre temporers\nMunicipis del Baix Segrià estan habilitant equipaments públics com pavellons, camps de futbol, albergs o fins i tot sales de ball del casal social com a grans espais per acollir possibles infectats per coronavirus entre els milers de temporers que treballaran en la campanya de la fruita. Tots demanen ajudes per afrontar la dura situació.\n© El pavelló d'Aitona, on ahir es col·locaven matalassos per habilitar desenes de places per si hi ha contagis.\nEls ajuntaments del Baix Segrià estan habilitant equipaments municipals com pavellons poliesportius, albergs, sales de ball o camps de futbol per comptar amb espais de confinament per al cas que es detectin contagis o se sospiti de positius entre els treballadors de la fruita, que han començat a arribar a Lleida. En el cas d’Aitona, per exemple, l’ajuntament preveu habilitar entre quaranta i cinquanta places en la primera planta del pavelló, a més de dos i tres mòduls prefabricats, segons va explicar l’alcaldessa, Rosa Pujol. A Alcarràs, el consistori destinarà a aquest objectiu el nou alberg municipal, al qual sumarà el vell, de manera que comptarà amb un centenar de places per a eventuals confinaments, segons el primer edil, Manel Ezquerra. Alcarràs acollirà fins a 6.000 temporers. El de la Granja d’Escarp, Manel Solé, va dir que de les possibilitats que va plantejar a la Generalitat han escollit el camp de futbol, on instal·larà unes trenta casetes d’obra amb dos llits cadascuna. L’alcalde calcula que la setmana que ve poden començar els treballs, que inclouen connexions de llum, i que totes aquestes mesures poden comportar una despesa de 15.000 euros.\nEls ajuntaments segueixen les consignes d’un document de la Generalitat que podria aprovar-se dimarts que ve a la reunió del Consell Executiu sobre mesures per a la gestió del coronavirus a la campanya de la fruita, en la qual treballen cada any milers de temporers. Per ara estan assumint el finançament en solitari, encara que una vegada que s’aprovi aquest document confien que s’obrin línies de subvenció.\nEls alcaldes reclamen extremar les mesures per evitar un confinament de tota la subcomarca\nL’alcaldessa d’Aitona va remarcar que de moment “continuem estant sols” i va reclamar que en cas que se sospiti d’algun contagi es facilitin tests per confirmar la propagació i conèixer-ne l’abast. Fer els tests “suposa salvar la campanya de la fruita”, va afegir. L’edil de la Granja va assenyalar que si es donen casos de coronavirus a la campanya de la fruita el contagi “pot ser exponencial. El risc és molt gran i no m’agradaria que calgués confinar tota la subcomarca” del Baix Segrià, com es va fer amb la conca d’Òdena, va assenyalar.\nL’alcalde de Seròs, Josep Antoni Romia, va explicar que Protecció Civil va aprovar ahir mateix els espais i ara començaran a adequar l’alberg i les sales annexes. També la sala de ball del Casal Social i el bar. Cada ajuntament ha de comptar amb dos espais: un per als positius i un altre per als contactes amb un afectat.\nA Massalcoreig habilitaran la sala de ball del Casal Social i el poliesportiu municipal, mentre que a Torres de Segre faran el mateix amb la sala polivalent i el pavelló. Tots els municipis han d’afrontar inversions de milers d’euros a adequar els espais i en la seua vigilància, entre altres despeses. Els alcaldes es van mostrar preocupats també per l’arribada de temporers sense papers.\nEl sector fructícola té en aquests moments moltes preocupacions entorn de la campanya i una de les recurrents tant entre els pagesos com les centrals és la dels costos del transport. Les limitacions imposades en el marc de la lluita contra el coronavirus poden disparar els costos entorn d’un 30%, segons Asaja de Lleida. Per a una explotació mitjana amb quinze temporers pot suposar un sobrecost de 500 € al mes. Per això reclamen canvis, perquè avui en un cotxe només poden viatjar dos persones, tres si és una furgoneta i un terç de l’aforament dels autobusos.\nD’altra banda, la consellera d’Agricultura, Teresa Jordà, va assegurar ahir al Parlament que es gestionarà la campanya de la fruita “des de la proximitat”, amb la creació d’una comissió tècnica a Lleida i Terres de l’Ebre per elaborar un document de bones pràctiques i poder dur a terme la campanya amb la màxima normalitat possible, com va avançar SEGRE dijous. Va posar en relleu que el sector primari s’ha mostrat essencial i imprescindible per garantir el subministrament d’aliments en aquesta crisi sanitària.


Divendres, Juny 9, 2017 - 13:30\n"Cortometrando" rodarà en Alfondeguilla "Huídas"\nLa Diputació aprofitarà la cinquena edició de Cortometrando per a promocionar l'interior de la província a través de la gran pantalla\nLa Diputació de Castelló ha anunciat aquest matí els sis finalistes escollits en la cinquena edició del Festival Provincial de Curtmetratges de Castelló, Cortometrando. Sis joves cineastes que rodaran les seues creacions en sis municipis de l'interior de la província conjuminant cultura i turisme per a promocionar el món rural castellonenc a través de la gran pantalla.\nAixí ho ha destacat el president del Govern Provincial, Javier Moliner, en posar de manifest la rellevància d'una iniciativa que possibilita que "l'inesgotable talent dels castellonencs de vida, des del local, a grans històries en un escenari de cinema únic com és aquesta província i els nostres pobles".\nEn aquesta línia, el director del festival, Sergi González, ha explicat que aquests sis nous curts "conformen una nova edició en la qual som molt optimistes i se sumaran als 31 ja rodats sota aquesta campanya de Diputació en 31 localitats de l'interior de la província".\nI és que tal com ha posat en valor Moliner, "Cortometrando és cultura, cinema, orgull de Castelló però és, sobretot, oportunitats. Oportunitats que ens permet ajuntar el talent amb el territori, sumar-li a una província extraordinària el talent de la nostra gent i d'aqueixa summa crear un producte beneficiós per al nostre interior".\nÉs per açò que el president de l'administració provincial ha volgut aprofitar el simbòlic lliurament de claquetas als sis finalistes per a realitzar una felicitació per partida doble: als cineastes i a les sis localitats que veuran com la seua "patrimonio, gent i identitat seran protagonistes en aquesta edició i es donaran a conèixer per tota Espanya".\nAixí, els directors seleccionats en aquesta cinquena edició i els pobles que acolliran els rodatges són els següents: Juan Vicent, que rodarà a Cirat 'Sra Console'; Sergio Terán donarà forma a 'Futur 1.0' a Les Coves de Vinromà; Alfondeguilla serà l'escenari de 'Huídas', de Toni Vida; Nerea Pavón gravarà 'Renàixer' a Vilanova d'Alcolea, mentre que '90 primaveres' de David Jiménez es rodarà a Castellfort i 'Dies d'Amor i Penitència', d'Ibán Asensio, farà el propi a Costur.


Ajuntament del Masnou/Fins al 25 d'abril es poden presentar obres a la XL convocatòria dels Premis Literaris Goleta i Bergantí\nData i hora oficials: 20/05/2019 05:38\nFins al 25 d'abril es poden presentar obres a la XL convocatòria dels Premis Literaris Goleta i Bergantí\nFins al 25 d'abril es poden presentar obres a la XL convocatòria dels Premis Literaris Goleta i Bergantí. Hi poden participar infants i joves dels 9 als 18 anys en una de les tres categories establertes, amb obres en poesia o prosa. Els premis seran els mateixos per a totes tres categories: una tauleta tàctil per al primer premi i un lot de llibres valorat en 50 euros per al segon premi. La resolució del jurat es farà pública el dia 25 de maig, a les 19 h, en el decurs de l'acte de lliurament de premis, que es farà a l'Espai Escènic Ca n'Humet.\nA la imatge, els guanyadors i guanyadores de l'edició anterior amb membres del jurat i autoritats municipals.\nBases completes de la XL convocatòria dels Premis Literaris Goleta i Bergantí\ndarrera edició del Premi


Plagueta de nit (Night-time Notebook): diumenge, de juny 29, 2008\nQuè ens ensenya el dharma, o siau qui sou. Una reflexió sobre el Bhagavad Gita\nFa estona, en converses mantingudes amb n'Òscar Pujol, sobre la Bhagavad Gita —inclosa dins aquesta gran obra universal que és el Mahabharata—, parlarem del concepte de dharma que hi surt, quan Arjuna li diu a Krishna que no es veu amb forces d'emprendre la batalla contra els seus parents:\n«Quan veig tots els meus parents, O Krishna, que han vingut aquí en aquest camp de batalla,\nI. 29 La vida s'escola dels meus membres i aquests defalleixen, la boca se'm torna seca i eixuta; una esgarrifança envaeix el meu cos, i els cabells em tremolen de por; [...]\nI.31 I veig presagis de desgràcia, O Krishna. No puc obtenir cap glòria si mato els meus propis parents en el sacrifici de la lluita.» (Bhagavad Gita. Palma: Moll, 1988. 2a ed. Trad. d'Elisabet Abeyà, sobre la versió anglesa de Joan Mascaró, editada per Penguin Books Ltd).\nPerò, vet aquí el que li contesta Krishna:\n«II. 16 L'irreal mai no és: el Real mai no deixa d'ésser. Aquesta veritat ha estat vista per aquells qui poden veure la veritat».\n«II. 31 Pensa també en el teu deure i no dubtis. No hi ha glòria més gran per a un guerrer que lluitar en una guerra justa».\nAra bé, en el fons aquesta guerra és contra un mateix, contra el seu egoisme, contra el seu ego. Per això cal posar tot el propi ésser per actuar: «II. 47. Posa el teu cor en l'acció, però mai en la seva recompensa. No treballis per a un resultat, però mai no deixis de fer la teva feina».\nI aquest deure no el pot fer un altre per nosaltres, però tampoc nosaltres ens hem de carregar el deure d'un altre:\nIII. 35 Compleix el teu deure, encara que sigui humil, i no el canviïs pel d'un altre, tot i que fos més elevat. Morir complint el propi deure és la vida: viure complint el d'un altre és la mort».\n«IV.17 Sàpigues per tant què és l'acció, i també sàpigues què és l'acció errònia. I sàpigues també d'una acció que és el silenci: misteriós és el camí de l'acció.\n18 L'home que en la seva acció troba el silenci, i que veu que el silenci és acció, aquest home en veritat veu la Llum i en totes les seves accions troba pau».\nEm queda el dubte d'entendre, si quan actuam d'acord amb els designis kàrmics, som actors o instruments de les accions que s'han generat. Què pensau?:\nXI. 33 Alça't per tant! Guanya la glòria, venç els teus enemics i gaudeix del teu reialme. Amb el fat de llur Karma, els he condemnat a morir: sies tu només el meu instrument».\nXVIII. 7 No és correcte deixar de fer la tasca sagrada que s'hauria de fer. Aquest abandó de l'acció seria un engany de tenebres.\nJo aquí, hi veig un altre missatge que normalment no se'n parla, i que una vegada vaig llegir unes frases atribuïdes a Mandela, encara que no tinc clar que les digues, on es deia que hem de brillar amb tot l'esplendor que duim a dintre, amb tot el que som. Que és el nostre deure d'amor cap els altres treure el millor que tenim. Si t'agrada cantar, canta; si t'agrada, escriure, intentau-ho! Si saps treballar al fusta, fes-ho! Si t'agrada cuinar, fes menjars, no perdis el temps amb altres coses! Brilla! Deixa les falses modèsties per als timorats!\n•Queden aspectes a reflexionar i he dir que no els tinc clars, no tinc respostes: quina és la tasca sagrada a fer? Ens podem abandonar o no en l'acció? Hi ha un responsable? Personalment, no m'han agradat mai les persones que diuen que compleixen ordres, que no poden fer res més, però que s'alineen amb les injustícies...\nGandhi va seguir el seu dharma* enfront de l'opressió anglesa de l'Índia, sense usar la violència, però sense defugir la seva acció compromesa...\nQuines reflexions en feu?\nN'haurem de tornar a parlar.\n*«Dhárma: llei; principi; naturalesa, caràcter, essència AV+ (segons la interpretació tradicional és allò que aguanta una cosa o allò que fa que una cosa sigui el que és; el dharma és tant la llei interna d'una cosa —la seva natura o svabhava, la seva fermesa— com el funcionament extern de la cosa; el dharma fa doncs que la cosa continuï essent el que és i funcioni o es comporti de la manera que li és pròpia; quan, a causa d'alguna disfunció, la cosa deixa de comportar-se segons la seva pròpia natura, aleshores el seu comportament esdevé adharma, val a dir una mena d'actuació que va en contra del seu propi principi i que si perdura conduirà ineluctablement a la destrucció de la cosa; el desenvolupament d'una malaltia és un exemple clar de la disfunció del dharma; la noció de dharma es pot aplicar a diferents nivells: cosmològic, moral, físic, teològic, etc.)». (Diccionari sànscrit-català, d'Òscar Pujol. Barcelona: Enciclopèdia Catalana, 2005, pàg. 441).\nenviat per Ramon Bassa a la/es 15:26 3 comentaris\nenviat per Ramon Bassa a la/es 12:21 0 comentaris


Congrés Internacional d'Art Efímer » Activitats precongrensuals\nCarta a tots els representants de les Delegacions assistents al III Congrés d’Art Efímer per tal de convocar-los a la reunió per constituir la Comissió intercongressual preparatòria del IV congrés d’Art Efímer.\nReunió a Barcelona dels delegats que poden personar-se a la reunió de la Comissió Intercongressual preparatòria.\nEs reuneixen els assistents a la sala de reunions del Museu Marítim per seguir l’ordre del dia de la convocatòria prèvia, on són rebuts pel Sr. Lluís Puig, Dr. Gral.de Cultura Popular i Tradicional del Dep. de Cultura de la Generalitat.\nEs constitueix formalment la Comissió Gestora Internacional d’Entitats Catifaires d’art efímer, amb la següent composició:\nPresidència: Sra. Vicenta Pallarès i Castelló, presidenta de la Federació Catalana d’entitats Catifaires.\nSr. Jesús Rodríguez de l’Assoc. Alfombristas de la villa de la Orotava.\nSr. Andrés Sampedro, Concejal de Cultura de Ponteareas.\nSecretari: Sr. Luis Socorro, de l’Asociación de Alfombristas del Corpus de Arucas.\nTresorer: Sr. Josep Cot, de la Federació Catalana d’Entitats Catifaires.\nS’acompanya l’acta de constitució.\nLa Delegació de Catalunya presenta el programa del IV Congrés d’Art Efímer a Barcelona com a base per estudiar, debatre i aprovar si s’escau, el seus continguts.\nEs convida als assistents a visitar les instal.lacions, els espais i els hotels que s’han escollit per a desenvolupar els actes del IV Congrés.\nEs debat i es treballa intensament per tal de deixar aprovats els objectius, les àrees temàtiques, les condicions econòmiques, les activitats complementàries, etc.\nS’aconsegueix el format general del IV Congrés d’Art Efímer per consens i unanimitat després d’un extens dia de treball profitós.\nS’aprova també la intenció de continuar estudiant la viabilitat de constituir més endavant una entitat de rang internacional que doni enllaç i assistència a totes les entitats que vulguin acollir-se d’arreu del món.\nEs comunica a tots els representants de les Delegacions assistents al III Congrés que s’ha format la Comissió Gestora Internacional, se’ls envia l’acta i se’ls comenta l’existència del IV Congrés.\nLa Federació Catalana de Catifaires amb conveni amb el Museu Marítim, inicia un torn de reunions per tal d’organitzar la confecció d’una catifa de flors la nit dels Museus el dia 19 de maig.\nEs preparen uns tallers d’aprenentatge d’organitzar les tasques, de tallar la flor, de dirigir una catifa etc...amb els diferents col.lectius del barri.\nConfecció de la pàgina web.\nS’envia la invitació formal a totes les adreces electròniques que es van convidar al III Congrés i se’ls convida a visitar la web.\nRealització dels tallers amb les entitats del Raval per organitzar la catifa de flors del dia 19.\nAssistència a l’elaboració de la catifa de flors al Museu Marítim en motiu de la nit dels Museus, sota el títol de Un Mar de flors. Resultat exitós que posa de manifest la capacitat d’integració que es desenvolupa en la realització d’una catifa de flors, siguin quins siguin els seus participants.\nEs convida a tot el col.lectiu a participar al Congrés i s’accepta la invitació.\nLa presidenta del Congrés visita al Ven. Tubthen Wanchen dr. de la Casa del Tibet a Barcelona per tal de convidar-lo al IV Congrés, el qual afirma l’assistència de dos representants.\nLa presidenta del Congrés, visita la població d’Arbúcies, saluda als catifaires i es reuneix amb l’alcalde per convidar-lo a participar al Congrés i presentar les enramades com a element d’art efímer. Obté bona acollida però sense cap resultat positiu.\nLa presidenta del Congrés, visita les Enramades de Sallent, es reuneix amb l’alcalde i amb una persona de l’entitat i els convida a participar al Congrés presentant les enramades. Per l’interès que mostra l’alcalde es visualitza la possibilitat que Catalunya presenti les enramades al Congrés, com un element d’art efímer, d’arrelada tradició catalana.\nLa presidenta del Congrés, acompanyada de la Sra. M.Àngels Torras, directora de S. Territorials a Barcelona del Dep. de Cultura de la Generalitat, visita els responsables catifaires de Mollet del Vallès, de Badalona, de la Garriga, de Ripollet i de Calella de la Costa per tal d’informar-los de l’existència del congrés, de convidar-los a participar i obtè el compromís de tots ells de parlar-ne i respondre afirmativament a la invitació.\nEs contacta també amb l’ajuntament de Girona per tal convidar als organitzadors de Temps de Flors a participar al Congrés. La resposta és que la responsable es posaria en contacte però no n’hem rebut cap resposta.\nLa presidenta del Congrés s’adreça a l’escola d’art Floral de Catalunya per tal d’informar-los de l’existència del congrés i els convida a participar com a Entitat convidada per mostrar que Catalunya té un altre element d’art efímer que per la seva importància i arrelament val la pena conèixer. Finalment la seva directora confirma l’assistència i col.laboraran amb un taller i una ponència.\nLa presidenta del Congrés escrigué per c/e a l’entitat de Gràcia convidant-los a participar al Congrés. El seu president queda per veure’s amb la presidenta del congrés el dia 9 al Museu Marítim però no s’ha rebut cap resposta afirmativa.\nEs constitueix la Comissió del Comitè Científic i Acadèmic per tal d’elaborar un document marc que doni criteris a l’hora de valorar artísticament un element d’art efímer, especialment la catifa de flors. Presideix la comissió la Sra. M. Àngels Torras i Ripoll, directora de Serveis Territorials a Barcelona, del Dep. de Cultura de la Generalitat de Catalunya, actúa de Secretària Executiva la Sra. M. Alba Ambròs i Pallarès, secretària del Comitè Científic i Acadèmic del Congrés.\nAssisteixen els membres del Comitè que per proximitat poden ser-hi presents.\nCadascun d’ells aporta durant tot el dia les seves consideracions i es decideix presentar el document al plenari del Congrés.\nEs demana als responsables de la Sagrada Família la possibilitat de visitar-la amb els congressistes el dissabte per la tarda dia 22.\nLa presidenta del congrés viatja a Brusel.les per tal de conèixer la confecció de la catifa de la Gran Place. És rebuda pels organitzadors i convidada a presenciar la inauguració des del balcó de l’ajuntament. Allà es troba amb l’alcalde de Ponteareas.\nEl matí següent es reuneix a l’Ajuntament de Brusel·les amb els responsables de Flowers Carpet Brusseles que seran presents al congrés de Barcelona i acorden pertanyer a la comissió internacional i presentar propostes de futur interessants.\nLa presidenta del Congrés visita l’alcalde de Sitges per convidar-lo a participar al Congrés, es reuneixen amb el Regidor de Cultura i demanen uns dies per acabar de decidir-se. La proposta es prou favorable perquè Sitges no quedi fora de l’actuació dels companys federats.\nEs reuneix la Junta de la Federació per tal d’acordar els temes de l’organització del congrés. S’aprova el pla logístic i es programen les diferents reunions i activitats a fer abans del congrés. S’aprova també el programa que es passarà el dimecres de la setmana següent per c/e.\nL’Ens de comunicació associativa es reuneix amb la presidenta de la Federació per fer-li una entrevista a publicar properament a la revista Tornaveu. El tema de la mateixa és l’origen de la Federació i el IV congrés d’art efímer. Els catifaires participants, els països, els temes de les ponències, la representació de Catalunya, els objectius etc.\nReunió de la Junta de la Federació per seguir ultimant els detalls d’organització del Congrés. Aprovació de la gestió econòmica i planificació de la reunió del dia 15 amb el voluntariat, als espais del congrés per ajustar els serveis i les actuacions dels mateixos. Es calcula la participació d’uns 40 voluntaris.\nLa Federació convocada per l’Ens de comunicació associativa, participarà a la fira d’entitats que es farà al passegi Lluís Companys, ho farà amb la presentació del congrés fent la demostració d’una catifa floral.\nEs presenta oficialment el IV congrés d’Art Efimer al Palau Marc, seu de la Conselleria de Cultura on es fa una roda de premsa amb les institucions implicades. La Federació fa una catifa del logo del Congrés i exposa plafons de la Federació. Es convida a diferents col.lectius i es fa un petit aperitiu.\nS’inicia la confecció de la catifa d’art efímer del Grup de la Plaza de la villa de la Orotava al Museu Marítim. Una obra d’art amb terres del Teide, que comportarà la dedicació de 4 persones durant 4 dies i quedarà exposada.


El Món | Animalisme nihilista, humanisme reparador\nAnimalisme nihilista, humanisme reparador\n"Per a molts el perill és que VOX entri en les institucions. Per a mi ho és molt més que el nostre afecte pels animals faci esdevenir opció política el PACMA"\nper Montserrat Nebrera 27/01/2019\nJane Goodall diu que com espècie, l’ésser humà va enrere, perquè és l’única criatura capaç de destruir l’entorn en que viu, i que això succeeix perquè pateix una desconnexió entre cervell i cor. Però entre l’animalisme nihilista i l’humanisme reparador hi ha una gran distància.\nÉs difícil pretendre contradir una de les icones de la correcció moderna, i no negaré les seves aportacions al coneixement de les conductes i els sentiments dels nostres parents biològics, els primats superiors. Tanmateix, les seves crítiques sobre l’home sols poden ser el fruit d’oblidar la nostra complexa realitat, i el fet que és gràcies d’aquest ésser desconnectat i cruel que altres entitats biològiques són avui objecte de protecció com no ho podien haver estat quan un meteorit va canviar el decurs de la història i del clima sense que l’escalfament de la terra fos ni tan sols una idea, perquè ni una idea era aleshores l’ésser humà mateix.\nEl que està clar és que l’humà és l’únic ésser capaç de parlar malament de sí mateix. És potser aquest grau de consciència individual i col·lectiva, aquesta qualitat meta-lingüística, la que fa més difícil acceptar la crítica generalitzada a la humanitat i a les seves fites. Goodall, com en general l’animalisme, pretén ignorar la seva pròpia condició, o que al costat de Hitler va existir Víctor Frankl, o que, com diria Hegel, Hitler i Frankl s’impliquen dialècticament.\nEl mal és la condició del bé en el món humà, un dualisme al qual certes religions, no obstant, neguen realitat ontològica. Però en el regne animal no hi ha moral, ni culpa, ni penediment. Com a molt, pot haver càstig immediat i primari, però com a mer producte d’una reacció visceral. Intentar fer passar per drets dels animals el que no són més que les nostres obligacions envers l’ entorn i la seva conservació va camí de convertir-se en punt essencial de l’agenda política. Per a molts el perill és que VOX entri en les institucions. Per a mi ho és molt més que el nostre afecte pels animals faci esdevenir opció política el PACMA. La primera pot voler combatre una opció ideològica que ens sembli molt valuosa (o no), però en la segona l’enemic a abatre acaba essent la humanitat sencera pel fet de ser entesa com a espècie depredadora. Una paradoxa, si més no.\nO sigui: segons tu, que una gent que vol reivindicar drets d'altres espècies (algú ho ha de fer) és molt més perillós que deixar manar a uns paios que volen deportar massivament, restringir drets, imposar veneració a dictadors i cabdills, acabar amb les nacionalitats... Ahà nena, ja veig el teu biaix, encara que citis a Hegel ????\nMolt ben dit? Et sembla millor defensar tius armats que no volen nacionalitats, ni estrangers, ni drets humans, ni sanitat universal abans que gent que vol defensar drets d'altres espècies? Tant tu com la Montse us ho heu de fer mirar...\nNarcís ( no diuen tenir aquest estat una constitució, una carta magna,una llei de lleis .. doncs perquè tanta baboiada amb aquest nou partit si hi ha el tc per no permetre res anticonstitucional?)\nRas i curt : 1. els animals religiosament o cristiana són per a servir-nos ( així tractats amb humanitat ) que no és el mateix per a entretenir-nos sanguinàriament ! 2. els animals no tindran moral, culpa o penediment .. però de ben segur allò que no tenen és ' maldat ', a diferència de partits estatals ( que tampoc tenen aquelles i sí aquesta per voluntad ! ) així catalanofòbics .. només cal com floreixen sent contra allò català ! PD : així doncs, tant n'és partits quins siguin defora !\nÓn és aquest 'humanisme reparador'?\n«... en el regne animal no hi ha moral, ni culpa, ni penedim [...][hi] pot haver càstig immed. i primari, però com a [... ] reacc. visceral» 1. El límit entre els animals i els humans no són nets i clars; són qüestió de transició. 2. Hi ha simis que mostren tenir normes morals que no són pura cosa visceral. La moral, doncs, és anterior a la humanitat ja definida culturalment. 3. Hem d'acceptar que la realitat -que anem coneixent a poc a poc- ens trenca els esquemes.


Salut detecta 41 positius durant la primera setmana de cribratges a les escoles de Tortosa\ncribratge Escola Remolins, Tortosa, coronavirus, covid\nCribratge realitzat a l'Escola Remolins de Tortosa.\nJa s'han fet 1.880 PCR a l’Escola Remolins, l’Institut Cristòfol Despuig, el Col·legi Consolació i el Col·legi Sagrada Família\nActualitzada 13/10/2020 a les 14:22\nEl Departament de Salut ha notificat que en la primera setmana de cribratge massiu a les escoles de Tortosa s'han detectat 41 positius. Des del dilluns 5 d’octubre fins al dijous 8 d’octubre s'han realitzat 1.880 PCR a l’Escola Remolins, l’Institut Cristòfol Despuig, el Col·legi la Consolació i el Col·legi Sagrada Família. A la de Remolins, es va convidar a les famílies a fer-se la prova PCR.\nLes proves que es realitzen als alumnes consisteixen en un frotis nasal innocu. La unitat mòbil de l’Atenció Primària de l’ICS Terres de l’Ebre, amb la col·laboració de la Creu Roja, es desplaça als centres per realitzar les proves i aquestes es fan, sempre que sigui possible, en espais oberts i ventilats, normalment als patis. Aquesta setmana es realitzaran els cribratges a l’Escola Ferreries, la Llar d’Infants Mare Natura, l’Institut Escola El Temple i l’Institut de l’Ebre.\nLes proves s’allargaran fins el 26 d’octubre, moment en què s’hauran cribrat tots els centres de la ciutat incloent el Centre de Formació d’Adults que comparteix espai amb l’lnstitut de l’Ebre.\nEl Departament d’Educació informa que pel que fa als grups escolars confinats cal assenyalar que a hores d’ara hi ha hagut un acumulat de 82 grups escolars en confinament. D’aquests, actualment n’hi ha 23 que ja s’han desconfinat.\nPel que fa a la ciutat de Tortosa, des de l’inici s’han confinat 50 grups, més 1 del Verge de la Cinta que correspon a l’EMD Campredó.\nD’aquests, els 8 primers ja estan desconfinats. Dels 42 restants en tenim 26 fruit dels cribratges massius a centres educatius distribuïts en 13 del Col·legi Sagrada Família, 5 del Col·legi Consolació, 5 de l’Institut Cristòfol Despuig i 3 de l’Escola de Remolins.\nComenta el contingut : Salut detecta 41 positius durant la primera setmana de cribratges a les escoles de Tortosa


la USAP guanya a l’Stade Français i altres partits de preparació per la Copa del Món | AVANT\n← Els Dragons Catalans a Esports3\nHistòria de la Copa del Món de Rugby →\nla USAP guanya a l’Stade Français i altres partits de preparació per la Copa del Món\nPublicat el 24 Agost 2011 per Penya AVANT\nEl passat 18 d’agost al vespre la USAP va guanyar a l’Aimé Giral a l’Stade Français per 21 a 8 en el darrer partit preparatori per la Top 14 que comença aquest divendres jugant, també a casa, amb el Castres. Un resultat i un joc que donen esperances per aquesta lliga.\nEn podeu veure el resum aquí.\nAquest cap de setmana s’han jugat diversos partits internacionals i tan sols un ha estat oficial. A la trinations Sud-Àfrica va guanyar 18 a 5 als All Blacks que va presentar un equip farcit de suplents. El títol és decidirà doncs aquest dissabte a Austràlia en el partit que jugaran els walabies contra els mítics All Blacks.\nEscòcia va guanyar a Itàlia 23 a 12 amb dos assajos per cada equip.\nIrlanda va tornar a perdre amb França 22 a 26. Els del trebol encara no han guanyat cap partit aquest estiu\nI el País de Gal·les han guanyat en un bon partit a Argentina per 28 a 13 amb un bon partit del nou arlequí Hook.\nPodeu trobar una crònica més complerta d’aquests partits al bloc del company Ferran Vital.\nAquesta entrada ha esta publicada en AlRugbi, USAP, Videos. Afegeix a les adreces d'interès l'enllaç permanent.


Tràfic engega demà un dispositiu especial per a la festivitat de San José | Consumer\nTràfic engega demà un dispositiu especial per a la festivitat de San José\nPreveu uns cinc milions de desplaçaments de llarg recorregut fins al dilluns, festiu a Castella-la Manxa, Madrid i Murcia\nLa Direcció general de trànsit (DGT) ha dissenyat un dispositiu especial per a la festivitat de San José (19 març) que engegarà matí a les 15 hores fins a la mitjanit del dilluns, festiu en les comunitats de Castella-la Manxa, Madrid i Murcia.\nEn aquest període de temps, la DGT preveu que es realitzin uns cinc milions de desplaçaments de llarg recorregut en automòbil, principalment des dels grans nuclis urbans fins a les zones costaneres del Mediterrani i del sud de la Península.\nEl dispositiu compta amb la participació d’uns 5.000 agents de l’Agrupació de Tràfic de la Guàrdia Civil que estaran de servei, juntament amb més de 400 funcionaris i personal tècnic especialitzat que atenen labors de supervisió, regulació i informació als centres de gestió del tràfic situats a Madrid, València, Màlaga, Sevilla, Zaragoza, Valladolid i la Corunya.\nLa DGT assenyala que el major nombre de desplaçaments es registrarà en les sortides de Madrid cap a segones residències properes i de les costes del Mediterrani, afectant principalment a carreteres de Castella-la Manxa, Comunitat Valenciana, Regió de Múrcia i Andalusia.\nLes sortides de Madrid per les carreteres A-3 (Autovia del Mediterrani) i A-4 (Autovia d’Andalusia) poden ser les més concorregudes des de les 15 a les 22 hores del divendres i en les primeres hores del matí del dissabte.\nPer facilitar aquest tipus de desplaçaments, la DGT preveu instal·lar, si la intensitat del tràfic ho requereix, carrils addicionals i fixarà itineraris alternatius tant per a sortida com a retorn. Restringirà a més la circulació de vehicles de mercaderies perilloses, transports especials i, durant alguns trams horaris, en alguns dies i carreteres d’especial intensitat de circulació, de tots els camions de massa màxima autoritzada de més de 7.500 quilos. També se suspendran les obres en les carreteres.